Yoga Beats je priestor s láskou vytvorený pre tých, ktorí si chcú dych za dychom vybudovať svoju pravidelnú jogovú prax.
Mysore je Individuálna hodina v malej skupine vhodná pre začiatočníkov a pokročilých. Tento systém pre tých, ktorí sa chcú jógu učiť a budovať si postupne svoju vlastnú prax. Študenti na tejto hodine praktikujú zostavu asán sami pod vedením učiteľa, ktorý ich učí nielen poradie pozícií, ale na hodinách aktívne dopomáha s prevedením a pochopením asán.
S deťmi, čí bez, na tejto hodine ste vítaní, ak vám detský smiech nevadí. Hodina je vhodná pre začiatočníkov aj pokročilých, no špeciálne vytvorená pre mamičky, ktoré chcú či potrebujú prísť na prax so svojimi ratolesťami. Môžete si zacvičiť či naučiť sa ashtangovú zostavu, prípadne vám upravíme prax podľa vašich aktuálnych potrieb.
Počas obednej hodiny si rozprúdite energiu a natiahnete telo asánami, podporíte správne držanie tela a uvoľnite stuhnuté svaly a kĺby. Hlbším cieľom hodiny je pozorovanie dychu, zharmonizovanie organizmu a odbúranie stresu. Hodina je určená pre každého, kto sa chce popri práci uvoľniť, udržať svoje telo zdravé a silné aj pri sedavom zamestnaní.
WORKSHOPY, KURZY & RETREATY
-
Ashtanga Basics: Kurz jogy Ut & Štv 16.00 - 17.00
V tomto kurze bude dostatočný priestor na vysvetlenie dýchania, spojenia dychu a pohybu, základných asán a ich modifikácií pre individuálne potreby. Hodiny sú tak ideálnym spôsobom buď ako začať s jogou, alebo si občerstviť si základy. Cieľom kurzu je naučiť sa základnú zostavu asán, na ktorej sa ďalej dá stavať individuálna prax, či už doma alebo na hodinách.
Ak máte záujem o tento kurz, kontaktujte nás pre viac informácií.
-
Letný jógový pobyt: Banská Štiavnica August 2020 (24.8.-28.8.)
Srdečne Vás všetkých pozývame na letný jógový pobyt! Počas piatich dní prepojíme jógovú prax s téoriou tak, aby si každý začiatočník mohol vybudovať základy svojej praxe a pokročilí mohli prehĺbiť svoje vedomosti.
Pobyt je vhodný ako pre začiatočníkov, tak aj pre pokročilých. Začiatočníci sa naučia základy vlastnej jógovej praxe, ktoré budú môcť praktizovať aj po pobyte. Pokročílí si tu môžu rozšíriť svoje jógové obzory a v rámci diskusií, či prednášok sa dozvedieť o jóge viac.
Ak máte záujem o tento pobyt, kontaktujte nás pre viac informácií.
Newsletter
Studio Updates & New Timetables Monthly